**Stilrent hvidt køkken med rå detaljer**

*En storslået udsigt til fjeld og fjord fra alle vinduerne understreges af et stilrent hvidt køkken krydret med rå detaljer. Kom med på besøg i den moderne funkisvilla på Leinøy - helt ude ved havet i Norge.*

****

Den fantastiske panoramaudsigt med høj himmel, grå fjelde og blåt vand er omdrejningspunktet for Inger-Lise og Eldar Lillerovdes villa. Følelsen af rå nordisk natur går igen indenfor, hvor det grebsfrie hvide Siena køkken fra JKE Design får et industrielt modspil af betonbordplader, Tolix-stole i stål og sort-hvide detaljer.

Køkkenøen er helt central for familiens gode køkkenliv, og de nyder, at den giver mulighed for at være sammen og snakke, mens der laves mad. Køkkenøen gemmer også på en smart detalje – DownDraft emfanget fra Siemens, der er integreret i køkkenøen og køres op efter behov. Så behøver du kun se på teknikken, når du bruger den!

**Køkkenweekend den 7. og 8. november**

Det hvide køkken er fortsat danskernes favorit og ekstremt populært, fordi det er let, rummeligt, tidsløst og skandinavisk. Hvad enten du er til grebsfri hvid minimalisme eller et nostalgisk køkken med smukke udskæringer og romantiske detaljer, har du ekstra mange muligheder hos JKE Design, der lige nu garanterer dig en hvid jul med stærke kampagnepriser på bestseller-modellerne Siena hvid og Milano hvid.

I weekenden den 7. og 8. november er der ekstra god tid til at snakke godt køkkenliv, når JKE Design holder ekstra længe åbent i en række butikker. Kom ind og hør mere om de attraktive jubilæumstilbud på Siemens hvidevarer med 45% rabat. Se nærmere på de hvide favoritter Siena hvid og Milano hvid, som fås til kampagnepris i november og december. Og få den nye, inspirerende køkkenbog med 180 sider inspiration til køkken, bryggers, bad og garderobe. Her kan du se mere fra funkisvillaen ved havet i Norge og få masser af inspiration og gode ideer fra mere end 40 skandinaviske hjem. Du kommer bl.a. med hjem til en køkkensnak hos Lars Juul-Mortensen, der er chefkonditor på La Glace og med på besøg hos familien Mengers, der udlever en gammel køkkendrøm og har åbnet kaffebar i deres eget hjem.

**45 år med godt håndværk**

JKE Design begyndte i 1970 som en tømrer- og snedkervirksomhed på stifter Erik Lunds slægtsgård i Jerslev i Nordjylland. Dengang håndbyggede snedkerne hvert køkken i de gamle udhusbygninger med udsigt over markerne. - I dag har vi selvfølgelig taget maskinkraft og teknologi til hjælp, men fabrikken ligger stadig på samme matrikel, vi nyder stadig udsigten over de nordjyske marker, og vi holder stadig det gode håndværk i hævd, siger marketingansvarlig Anita Barner Ibsen.

- Mange af de hænder, der bygger dit køkken på fabrikken i Jerslev har bygget JKE Design køkkener i 20, 30, ja, nogle endda over 40 år. Andre er børn af tidligere medarbejdere og er opflasket med høvlspåner, omhu og godt håndværk. På den måde er JKE Designs særlige håndværksånd fastholdt gennem generationer, selvom snedkerne har fået selskab af maskiner og computere, som hjælper med arbejdet, slutter Anita Barner Ibsen.

JKE Design har siden 2000 været en del af Ballingslöv International koncernen, der udover JKE Design tæller en række af Skandinaviens allerstærkeste køkken-, bad- og garderobeproducenter.

Nærmere oplysninger kan fås hos Anita Barner Ibsen, JKE Design A/S på tlf. 40 45 47 35 eller anibs@jke-design.dk.